Odense Adresse-Contoirs Efterretninger, 1836-04-05
Videnskabelighed. J No. 53 og 54 af Dansk Folkeblad findes en Tale og Danskhed, holdet i Selskabet for den danske Litteraturs Fremme den 4 Februar 1836 af H. C. Ørsted, som Man maa ønske ikke allene læst, men og taget til Hjerte af ret Mange, da her vises det Urigtige i den Forestilling, at den sande Danskhed er en Fortids Herlighed, hvoraf kun faa Spor ere tilbage. Trøstig kunne Vi sige Os - hedder det - at Dansken aldrig var mere dansk end nu. Vort Sprog befinder sig i en levende fortsat Udvikling og er rigere end nogensinde før. Vor Tid har frembragt Digterværker, som end ingen Nutidens Foragter vil paastaae, skulle fordunkles af de forbigangne Tiders. J Videnskaberne staaer sikkert vort Folk paa et i det mindste lige saa høit Trin mellem de Samtidige som nogensinde for. Og aldrig har en Konge med fuldere Ret kunne kaldes en ægte dansk Mand, end Frederik den Sjette." Efter at have berørt, hvorledes Dansken er vakt til en forhøiet Almeenaand, til en klarere Overskuelse af sine Borgerforhold, kort til et kraftfuldere Statsliv, men at, da den sindige Virksomhed hører til hans Natur, vil han ligesaavel fordømme lidenskabelige Fremgangsmaader i det offentlige Liv, som Søvnagtighed, slutter den høitagtede Forfatter med disse kraftige Slutningsord: "At Vi staae paa et saadant Punkt, skylde Vi, som Vi have seet, den indvortes Samstemning, hvori Folket og Regjeringen have virket. Det vilde være nedrig Smiger at tillægge vore Konger hele Berømmelsen derfor, men det vilde ogsaa være grov Utaknemmelighed, om Vi vilde lægge Skjul paa, at næsten alle Konger af den nærværende Stamme have medvirket kraftigt dertil. Jeg frygter ikke for at beskyldes for Smiger, men snarere for ængstelig Tilbageholdenhed, naar jeg tilføier, at omend nogen af Frederik den Sjettes Forgængere skulde i denne Henseende kunne sættes lige med ham, dog ingen skal kunne sættes over ham. Gud velsigne Kongen og hans ders Huus, Gud velsigne det danske Folk, Gid den gjensidige Kjærlighed mellem Folk og Konge, som er saa ægte Dansk, stedse vedligeholdes levende, reen og varm, Efter en i "Dansk Ugeskrift, Nr. 204 og 205 meddeelt Oversigt af den periodiske Presses Frembringelser er samme for hver af Ugens Dage i Kjøbenhavn fordeelt saaledes: Søndag. Mand. Tirsd. Onsd. Torsd. Fred. Løverd. 4 Nr. 14315 No. 6 No. 6 No. 738 Nr. 11312 Nr. 12 Nr. hvoraf drages den Slutning, at de offentlige Blades Udgivelse neppe er vel afpasset efter de Læsendes Leilighed, deres Forsendelse med Posterne og andre Omstændigheder, da det, som den periodiske Presse leverer Mandag, Fredag og Løverdag, er saa meget, at det ofte vil falde vanskeligt at være a jour. Jsær er det netop, hvad Løverdagen angaaer, de Blade, som ved deres Jndhold kræve en roligere og grundigere Læsning og Overveielse (saasom, foruden de 4 ugentlige Dagblade, Kollegialtidenden, Politievennen, Fædrelandet, Dansk Almeenlæsning, Handelstidenden, Borgervennen, Mæglernes Priiscourant og Fyvende Post, endskjøndt Slutningen af Ugen gjerne medfører Travlhed for de Fleste, selv for de qvindelige Læsere, hvorimod Midten af Ugen, Tirsdag, Onsdag og Torsdag, synes at yde meest Tid til frie Disposition. Hiin Uleilighed vilde formeentlig hæves, naar Redakteurerne, Forlæggerne og Udgiverne vilde forene sig om at lade deres Blade udkomme til saadanne Tider, der maatte findes meest convenable saavel for de indenbyes Læsere, som med Hensyn til deres Forsendelse med Posterne. Hvad den sidste angaaer, da beklages det, at der siden den Kongelige Resolution af 22 April 1834 ikke længere meddeles nogetsomhelst nyt Blad Tilladelse til, for moderat Porto at forsendes med Brev- eller Pakkeposterne. Følge heraf er, at de komme baade meget langsomt og falde uforholdsmæssigt kostbare i Provindserne. Naar saaledes en i Aalborg boende Abonnent af Fædrelandet, Folkebladet eller et andet ikke begunstiget Blad vil have det tilsendt med Pakkeposten Nr. for No., efterhaanden som det udkommer, har han for hvert No. at betale i Fragt 35 s., Jndskrivningsgebyhr paa Afgangsstedet 11 s. og for Modtagelsen paa Ankomststedet 3 s. - altsaa en Udgivt af 49 s. for circa 14 Dage efter Udgivelsen at faae et No. af et Blad, der kun koster 2 a 8 s. pr. No. Da Kjøbenhavn, som en naturlig Følge af Omstændighederne, er Jntelligentsens Hovedsæde i Danmark, og derfor en livlig, let og hurtig Forbindelse er i aandig Henseende en Sag af høieste Almeeninteresse og Vigtighed, maa Man ønske og haabe enhver Hindring for en lettere og mindre bekostelig Kommunikation hævet. Som Midler hertil foreslaaes, at skaffe rummeligere Plads i Brevpostvognen og indskrænke den Masse af den Berlingske Tidende, som nu forsendes med Brevposten, til Embedsmænd, Klubber og Læseselskaber.